Document ID: 31984D0061

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 25ης Ιανουαρίου 1984
περί χορηγήσεως αδείας σε ορισμένα κράτη μέλη να προβούν σε ενδοκοινοτική επιτήρηση ορισμένων κλωστοϋφαντουργικών προϊόντων καταγωγής Λαϊκής Δημοκρατίας της Κίνας
(Τα κείμενα στη γαλλική, στη γερμανική, στην ελληνική, στην αγγλική, στην ιταλική και στην ολλανδική γλώσσα είναι τα μόνα αυθεντικά)
(84/61/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 115 εδάφιο πρώτο,
την απόφαση 80/47/ΕΟΚ της Επιτροπής της 20ής Δεκεμβρίου 1979 για τα μέτρα επιτήρησης και προστασίας που τα κράτη μέλη μπορούν να λάβουν, αφού τους χορηγηθεί άδεια, έναντι της εισαγωγής ορισμένων προϊόντων καταγωγής τρίτων χωρών τα οποία τίθενται σε ελεύθερη κυκλοφορία σε άλλα κράτη μέλη (1), και ιδίως τα άρθρα 1 και 2,
Εκτιμώντας:
ότι, βάσει αυτής της απόφασης, τα κράτη μέλη μπορούν να προβούν σε ενδοκοινοτική επιτήρηση των εισαγωγών μόνον εφόσον τους χορηγηθεί προηγουμένως άδεια από την Επιτροπή·
ότι, με τις αποφάσεις 83/326/ΕΟΚ της 28ης Ιουνίου 1983 (2) και 83/433/ΕΟΚ της 5ης Αυγούστου 1983 (3), η Επιτροπή χορήγησε άδεια σε ορισμένα κράτη μέλη να καθιερώσουν αυτή την ενδοκοινοτική επιτήρηση στις εισαγωγές ορισμένων κλωστοϋφαντουργικών προϊόντων καταγωγής Λαϊκής Δημοκρατίας της Κίνας που υπόκεινται σε ποσοτικό περιορισμό για την εισαγωγή στην Κοινότητα, βάσει του κανονισμού (ΕΟΚ) αριθ. 3061/79 της 20ής Δεκεμβρίου 1979 του Συμβουλίου σχετικά με το κοινό καθεστώς που εφαρμόζεται στις εισαγωγές ορισμένων κλωστοϋφαντουργικών προϊόντων καταγωγής Λαϊκής Δημοκρατίας της Κίνας (4)·
ότι μια τέτοια άδεια μπορεί να χορηγηθεί μέχρι την 31η Δεκεμβρίου 1983, ημερομηνία λήξεως της ισχύος του κοινού καθεστώτος που καθορίζει ο κανονισμός (ΕΟΚ) αριθ. 3061/79 που αναφέρεται παραπάνω·
ότι το Συμβούλιο, με τον κανονισμό (ΕΟΚ) αριθ. 109/84 της 4ης Ιανουαρίου 1984 (5) που τροποποιεί τον κανονισμό (ΕΟΚ) αριθ. 3061/79, παρέτεινε ένα χρόνο τη διάρκεια ισχύος του ειδικού κοινού καθεστώτος που θεσπίζεται από τον κανονισμό και καθόρισε για το 1984 τα νέα ποσοτικά όρια για κλωστοϋφαντουργικά προϊόντα που αναφέρονται σ' αυτόν·
ότι ορισμένα κράτη μέλη ζήτησαν από την Επιτροπή να τους χορηγηθεί άδεια για να ανανεώσουν την ισχύ των μέτρων ενδοκοινοτικής επιτήρησης που καθορίζονται από τις αποφάσεις της Επιτροπής 83/326/ΕΟΚ και 83/433/ΕΟΚ που αναφέρονται παραπάνω ·
ότι οι λόγοι που αποτέλεσαν το κίνητρο για τη λήψη των αποφάσεων αυτών από την Επιτροπή, δηλαδή ότι από τις εκτροπές του εμπορίου των συγκεκριμένων κλωστοϋφαντουργικών προϊόντων είναι ενδεχόμενο να επιδεινωθούν ή να παραταθούν οι οικονομικές δυσχέρειες των εν λόγω κρατών μελών, εξακολουθούν να ισχύουν·
ότι ως εκ τούτου κρίνεται σκόπιμο να χορηγηθεί άδεια στα εν λόγω κράτη μέλη να ανανεώσουν, δυνάμει του άρθρου 115 εδάφιο πρώτο της συνθήκης, την ενδοκοινοτική επιτήρηση των εισαγωγών καταγωγής Κίνας που προβλέπονται στις προαναφερθείσες αποφάσεις 83/326/ΕΟΚ και 83/433/ΕΟΚ της Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Χορηγείται άδεια στα κράτη μέλη που αναφέρονται στο παράρτημα να προβούν, το καθένα σε ό,τι, το αφορά, στην ανανέωση για το 1984 της ισχύος των μέτρων ενδοκοινοτικής επιτήρησης των εισαγωγών που αναφέρονται στο αναφερθέν παράρτημα της παρούσας απόφασης, σύμφωνα με την απόφαση 80/47/ΕΟΚ.
Άρθρο 2
Η παρούσα απόφαση ισχύει μέχρι τις 31 Δεκεμβρίου 1984.
Άρθρο 3
Η παρούσα απόφαση απευθύνεται στο Βασίλειο του Βελγίου, στη Γαλλική Δημοκρατία, στην Ομοσπονδιακή Δημοκρατία της Γερμανίας, στη Ελληνική Δημοκρατία, στο Ηνωμένο Βασίλειο, στην Ιρλανδία, στην Ιταλική Δημοκρατία, στο Βασίλειο των Κάτων Χωρών και στο Μεγάλο Δουκάτο του Λουξεμβούργου.
Βρυξέλλες, 25 Ιανουαρίου 1984.

Labels: 3
1